pythainlp/thai-wiki-dataset-v4 huggingface dataset:
เอเอฟซีแชมเปียนส์ลีกอีลิท 2024–25 รอบคัดเลือกเพลย์ออฟ

เอเอฟซีแชมเปียนส์ลีกอีลิท 2024–25 รอบคัดเลือกเพลย์ออฟ จะลงเล่นตั้งแต่วันที่ 6 ถึง 13 สิงหาคม พ.ศ. 2567. ทั้งหมด 5 ทีมจะเข้าร่วมในรอบคัดเลือกเพลย์ออฟที่จะตัดสินหาสองพื้นที่ใน รอบลีก ของเอเอฟซีแชมเปียนส์ลีกอีลิท 2024–25.
ทีม.
5 ทีมด้านล่างนี้ จะแบ่งแยกออกเป็นสองโซน (โซนตะวันตกและโซนตะวันออก) จะเข้าสู่รอบคัดเลือกเพลย์ออฟ ประกอบไปด้วยสองรอบ:
รูปแบบ.
<section begin=รูปแบบ />
ในรอบคัดเลือกเพลย์ออฟแต่ละคู่จะลงเล่นในนัดเดียว. การต่อเวลาพิเศษและการดวลลูกโทษจะถูกนำมาใช้ตัดสินหาทีมชนะเลิศในกรณีที่จำเป็น.<section end=รูปแบบ />
ตารางการแข่งขัน.
ตารางการแข่งขันของแต่ละรอบเป็นไปดังต่อไปนี้.
รอบเบื้องต้น.
สรุปผลการแข่งขัน.
<section begin=รอบเบื้องต้น />
ทั้งหมด 2 ทีมลงเล่นในรอบเบื้องต้น.
<section end=รอบเบื้องต้น />
รอบเพลย์ออฟ.
สรุปผลการแข่งขัน.
<section begin=รอบเพลย์ออฟ />
ทั้งหมด 4 ทีมที่ลงเล่นในรอบเพลย์ออฟ: 3 ทีมที่เข้าสู่ในรอบนี้, และ 1 ทีมผู้ชนะของรอบเบื้องต้น.
<section end=รอบเพลย์ออฟ />
หมายเหตุ.
<templatestyles src="Reflist/styles.css" />
ช่องตา (อำเภอพะสิม)

ช่องตา ([tɕʰáʊɰ̃ ɾ̪θà]) เป็นเมืองพักตากอากาศริมชายหาด ภาคอิรวดี ประเทศพม่า หาดช่องตาเป็นที่รู้จักกันทั่วไป ใช้เวลาเดินทางโดยรถยนต์ประมาณ 5 ชั่วโมงจากย่างกุ้ง และเป็นเมืองพักตากอากาศที่ได้รับความนิยมในหมู่ชาวย่างกุ้งช่วงเดือนตุลาคมถึงเดือนเมษายน เนื่องจากราคาที่ย่อมเยากว่าหาดงเวซองและหาดงะปะลีที่อยู่ใกล้เคียง ช่องตาจึงมีผู้คนพลุกพล่านและสะอาดน้อยกว่าหาดสองแห่งซึ่งมีราคาแพงและได้รับการดูแลที่ดีกว่า
ช่องตาประกอบด้วยเขตเมือง 3 เขต โดยมีประชากรทั้งหมด 3,077 คนในปี พ.ศ. 2557 พื้นที่เมืองโดยรอบ มีประชากร 27,941 คน
นิรุกติศาสตร์.
ช่องตาตั้งชื่อมาจากลำธารเล็ก ๆ ("ช่อง") ซึ่งไหลทางด้านทิศตะวันตกของเมือง ในภาษาพม่า "ช่องตา" หมายถึง "ลำธารอันรื่นรมย์"
สถานที่ท่องเที่ยว.
หาดช่องตาขึ้นชื่อในเรื่องอาหารทะเลสดและราคาสมเหตุผล จุดดึงดูดที่สำคัญคือเจดีย์ขนาดเล็กที่สร้างบนหินปูนที่ปลายด้านใต้ของชายหาด หาดหลักมีลักษณะลาดเรียบ หมู่บ้านชาวประมงและป่าชายเลนริมฝั่งน้ำขึ้นน้ำลงบริเวณใกล้เคียงก็เป็นที่นิยมในหมู่นักท่องเที่ยวเช่นกัน
เกาะช่องตาเป็นเกาะนอกชายฝั่งหลายเกาะซึ่งเหมาะสำหรับการดำน้ำตื้น สามารถเข้าถึงได้จากหาดงเวซองที่อยู่ใกล้เคียงตามเส้นทางรถจักรยานยนต์ริมชายฝั่ง
แพทยสภา

แพทยสภา เป็นสภาวิชาชีพสำหรับแพทย์ในประเทศไทย ก่อตั้งขึ้นในปี พ.ศ. 2511 และมีสำนักงานใหญ่อยู่ที่จังหวัดนนทบุรี มีหน้าที่ในการกำกับดูแลมาตรฐานวิชาชีพของแพทย์, เป็นผู้ออกใบอนุญาตผู้ประกอบวิชาชีพเวชกรรมในประเทศไทย และเป็นผู้รับรองหลักสูตรการศึกษาที่เกี่ยวข้อง สำหรับสาธารณชน แพทยสภามีบริการให้ความรู้ทางสุขภาพ, บริการตรวจสอบแพทย์ และมีบทบาทในการสอบสวนหากมีการร้องเรียนแพทย์
แพทยสภามีหน่วยงานในสังกัดประกอบด้วย ศูนย์ประเมินและรับรองความรู้ความสามารถตามมาตรฐานวิชาชีพเวชกรรมของแพทยสภา, สถาบันมหิตลาธิเบศร, ศูนย์ส่งเสริมการวิจัย และราชวิทยาลัย/วิทยาลัยซึ่งดูแลแพทย์เฉพาะทางในสาขาต่าง ๆ ประกอบด้วย ราชวิทยาลัยวิสัญญีแพทย์แห่งประเทศไทย, ราชวิทยาลัยพยาธิแพทย์แห่งประเทศไทย, ราชวิทยาลัยศัลยแพทย์แห่งประเทศไทย, ราชวิทยาลัยอายุรแพทย์แห่งประเทศไทย, ราชวิทยาลัยจักษุแพทย์แห่งประเทศไทย, ราชวิทยาลัยแพทย์เวชศาสตร์ครอบครัวแห่งประเทศไทย, ราชวิทยาลัยกุมารแพทย์แห่งประเทศไทย, ราชวิทยาลัยออร์โธปิดิกส์แพทย์แห่งประเทศไทย, ราชวิทยาลัยรังสีแพทย์แห่งประเทศไทย, ราชวิทยาลัยแพทย์เวชศาสตร์ฟื้นฟูแห่งประเทศไทย, ราชวิทยาลัยสูตินรีแพทย์แห่งประเทศไทย, ราชวิทยาลัยประสาทศัลยแพทย์แห่งประเทศไทย, ราชวิทยาลัยจิตแพทย์แห่งประเทศไทย, ราชวิทยาลัยโสต ศอ นาสิกแพทย์แห่งประเทศไทย และ วิทยาลัยแพทย์ฉุกเฉินแห่งประเทศไทย
แพทยสภามักถูกเรียกร้องจากแพทย์ให้มีการกำหนดชั่วโมงการทำงานและการปรับปรุงความเป็นอยู่ของแพทย์โดยเฉพาะในโรงพยาบาลรัฐบาล
ม่องมะกาน

ม่องมะกาน  เป็นหมู่บ้านและชายหาดซึ่งอยู่ห่างจากทวาย เมืองหลักภาคตะนาวศรี ไปทางตะวันตกเฉียงเหนือราว เป็นชายหาดที่เก่าแก่ที่สุดเป็นอันดับสองที่ก่อตั้งขึ้นในพม่ารองจากหาดงะปะลี
การพัฒนา.
ม่องมะกานอยู่ห่างจากเมืองทวายเดินทางโดยรถยนต์ประมาณ 25 นาที และห่างจากเมืองย่างกุ้งซึ่งเป็นเมืองหลักของพม่าเดินทางโดยเครื่องบินประมาณ 75 นาที เมืองนี้เคยเป็นจุดหมายปลายทางยอดนิยมสำหรับชายหาดในประเทศพม่า จนกระทั่งมีการก่อตั้งเมืองช่องตาซึ่งอยู่ใกล้กับเมืองย่างกุ้งมากขึ้น ชายหาดแห่งนี้กำลังได้รับการพัฒนาใหม่โดยรัฐบาลพม่าเนื่องจากอยู่ใกล้กับตลาดนักท่องเที่ยวของกรุงเทพฯ ผ่านจุดผ่านแดนถาวรบ้านพุน้ำร้อน ที่เพิ่งเปิดใหม่ สิงหาคม พ.ศ. 2556 ม่องมะกานและชายหาดใกล้เคียงอย่างอ่าวซานมาเรียและนาบูเลจะกลายเป็นจุดแวะพักสำหรับการท่องเที่ยวเชิงนิเวศที่ได้รับการส่งเสริมอย่างมากในหมู่เกาะมะริด
เอเอฟซีแชมเปียนส์ลีกอีลิท 2024–25 รอบลีก

เอเอฟซีแชมเปียนส์ลีกอีลิท 2024–25 รอบลีก จะลงเล่นตั้งแต่วันที่ 16 กันยายน พ.ศ. 2567 ถึง 19 กุมภาพันธ์ พ.ศ. 2568.
การจับสลาก.
<section begin=การจับสลาก />การจับสลากสำหรับรอบลีกได้จัดขึ้นเมื่อวันที่ 16 สิงหาคม ที่โรงแรม อินเตอร์คอนติเนนตัล กัวลาลัมเปอร์ ในกรุงกัวลาลัมเปอร์, ประเทศมาเลเซีย.<section end=การจับสลาก />
ทีมวาง.
สำหรับแต่ละโซน, แชมป์เก่าหรือทีมที่เป็นทีมวางสูงที่สุดจากแต่ละชาติสมาชิกที่มีส่วนเกี่ยวข้องจะได้ถูกจัดสรรให้อยู่ในโถที่ 1, ในขณะที่ทีมที่เหลือจะได้ถูกจัดสรรให้อยู่ในโถที่ 2.
ตารางการแข่งขัน.
ตารางการแข่งขันของแต่ละแมตช์เดย์เป็นไปดังนี้.
รอบลีก.
รายละเอียดโปรแกรมการแข่งขันได้มีการประกาศไว้เมื่อวันที่ 16 สิงหาคม พ.ศ. 2567 หลังพิธีการจับสลาก.
โซนตะวันตก.
สรุปผลการแข่งขัน.
<onlyinclude></onlyinclude>
โซนตะวันออก.
สรุปผลการแข่งขัน.
<onlyinclude></onlyinclude>
หมายเหตุ.
<templatestyles src="Reflist/styles.css" />
กั่นลั่นกา

กั่นลั่นกา  เป็นพรมแขวนผนังปักลายอย่างหนา ซึ่งทำจากผ้าไหม ผ้าสักหลาด ผ้าขนสัตว์ และผ้าลูกไม้ บนพื้นหลังซึ่งทำจากผ้าฝ้ายหรือผ้ากำมะหยี่พื้นเมืองของพม่า คำว่า "กั่นลั่นกา" เป็นภาษาพม่าซึ่งแปลว่า "ผ้าม่าน" แม้ว่าชาวพม่าจะหมายถึงพรมแขวนผนังเช่น ชเว จี โท่  พรมเหล่านี้ใช้เทคนิคการตัดเย็บที่เรียกว่า "ชเว จี" 
ศิลปะรูปแบบนี้ปรากฏขึ้นในสมัยราชวงศ์โก้นบองช่วงกลางคริสต์ศตวรรษที่ 19 และถึงจุดสูงสุดในรัชสมัยของพระเจ้ามินดง เมื่อผ้ากำมะหยี่เริ่มเป็นที่นิยมในราชสำนัก
ในงานปักพรมแบบทั่วไป รูปบุนวมจะถูกตัดจากผ้าหลายประเภทแล้วเย็บลงบนพื้นหลัง ซึ่งโดยปกติจะเป็นผ้าสีแดงหรือสีดำเพื่อสร้างฉากอันวิจิตรบรรจง โดยดั้งเดิมแล้วอิงจากบทละครโบราณเช่น รามายณะหรือชาดก รูปต่าง ๆ จะถูกเย็บโดยใช้ดิ้นโลหะผสมกับด้ายธรรมดา ประดับด้วยเลื่อม ลูกปัด และหินแก้ว
แอนดรอยด์ 10

แอนดรอยด์ 10 (ชื่อรหัส แอนดรอยด์ Q ในระหว่างการพัฒนา) เป็น เวอร์ชันหลักลำดับที่สิบและเป็นเวอร์ชันที่ 17 ของระบบปฏิบัติการมือถือแอนดรอยด์ เปิดตัวครั้งแรกในรูปแบบตัวอย่างสำหรับนักพัฒนาในวันที่ 13 มีนาคม 2019 และเปิดตัวต่อสาธารณะในวันที่ 3 กันยายน 2019
แอนดรอยด์ 10 เปิดตัวอย่างเป็นทางการเมื่อวันที่ 3 กันยายน 2019 สำหรับอุปกรณ์กูเกิล พิกเซล ที่รองรับ รวมถึง Essential Phone และเรดหมี่ K20 โปร ของบริษัทอื่นในตลาดที่เลือก  วันพลัส 7T เป็นอุปกรณ์เครื่องแรกที่มีการติดตั้งแอนดรอยด์ 10 ไว้ล่วงหน้า ในเดือนตุลาคม 2019 มีรายงานว่าข้อกำหนดการรับรองของ กูเกิล สำหรับ Google Mobile Services จะอนุญาตให้มีการอนุมัติรุ่นที่ใช้ แอนดรอยด์ 10 หลังจากวันที่ 31 มกราคม 2020 เท่านั้น 
ณ เดือนเมษายน พ.ศ. 2567 อุปกรณ์แอนดรอยด์ (มือถือและแท็บเล็ต) จำนวน 8.82% ใช้ แอนดรอยด์ 10 (ซึ่งหยุดรับการอัปเดตด้านความปลอดภัยในเดือนมีนาคม พ.ศ. 2566)
ด่านเจี้ยนเหมิน

ด่านเจี้ยนเหมิน  เป็นด่านภูเขาที่ตั้งอยู่ทางตะวันตกเฉียงใต้ของนครกว่าง-ยฺเหวียนในมณฑลเสฉวน 
ที่ตั้ง.
ด่านเจี้ยนเหมินตั้งอยู่ในอำเภอเจี้ยนเก๋อ นครกว่าง-ยฺเหวียนในมณฑลเสฉวน นครเฉิงตูซึ่งเป็นเมืองหลวงของมณฑลเสฉวนอยู่ห่างจากด่านเจี้ยนเหมินลงไปทางทิศใต้ไม่ถึง 200 กิโลเมตร ช่องเขาธรรมชาตินี้เกิดจากการเรียงตัวของหน้าผาตามไหล่เขา ประตูของด่านสร้างขึ้นตรงกึ่งกลางของภูเขาต้าเจี้ยน (大劍) เพื่อเป็นจุดยุทธศาสตร์
ประวัติ.
ด่านเจี้ยนเหมินเป็นส่วนหนึ่งถนนฉู่เต้า (蜀道) การสร้างประตูของด่านเกี่ยวข้องกับจูกัดเหลียงอัครมหาเสนาบดีและนักยุทธศาสตร์ของรัฐจ๊กก๊กในยุคสามก๊ก ระหว่างที่จูกัดเหลียงให้ซ่อมแซมสะพานเลียบเขาหรือเจียงโต๋ (棧道 "จ้านเต้า") ก็พบว่าภูมิประเทศในเกียมโก๊ะหรือเจี้ยนเก๋อ (劍閣) เป็นสถานที่ที่เหมาะแก่การสร้างตำแหน่งป้องกันให้จ๊กก๊ก จึงสั่งให้สร้างประตูด่านขึ้น หลังจูกัดเหลียงเสียชีวิต เกียงอุยผู้สืบทอดอำนาจการทหารได้นำทหารมาตั้งมั่นในด่านเจี้ยนเหมิน (ด่านเกียมโก๊ะ) เพื่อต้านการบุกของรัฐวุยก๊ก ตั้งแต่นั้นมาด่านเจี้ยนเหมินได้กลายเป็นด่านที่สำคัญที่สุดในสามเส้นทางที่เข้าเสฉวน
ในปี ค.ศ. 1932 เนื่องจากองค์กรปกครองส่วนท้องถิ่นกำลังสร้างถนนผ่านด่านเจี้ยนเหมิน จึงรื้อถอนโครงสร้างที่สร้างขึ้นในยุคราชวงศ์หมิง มีเพียงส่วนฐานที่หลงเหลืออยู่ ภายหลังในช่วงสงครามกลางเมืองจีน ด่านเจี้ยนเหมินถูกยึดโดยกองทัพปลดปล่อยประชาชนจากกองทัพปฏิวัติแห่งชาติจีน
ด่านเจี้ยนเหมินหมดคุณค่าทางการทหารแต่กลายเป็นสถานที่ท่องเที่ยวที่สำคัญเนื่องจากประวัติศาสตร์ของด่าน ในช่วงคริสต์ทศวรรษ 1980 รัฐบาลจีนได้สร้างโครงสร้างประตูเก่าขึ้นใหม่ โครงสร้างประตูได้รับความเสียเผาเพราะเหตุเพลิงไหม้ในปี ค.ศ. 2005 ประตูที่สร้างใหม่ได้รับความเสียหายอีกครั้งจากแผ่นดินไหวในมณฑลเสฉวนในปี ค.ศ. 2008
ภาษามอริออรี

ภาษามอริออรี  เป็นภาษาพอลินีเชียที่มีความใกล้ชิดกับภาษามาวรีนิวซีแลนด์มากที่สุด พูดโดยชาวมอริออรี ชนพื้นเมืองในหมู่เกาะแชทัม (ในภาษามอริออรี) ทางตะวันออกของเกาะใต้ในประเทศนิวซีแลนด์ ภาษามอริออรีสูญหายในฐานะภาษาแม่ในช่วงต้นคริสต์ศตวรรษที่ 20 แต่ยังคงมีความพยายามฟื้นฟูภาษา
ภาษามอริออรีเป็นภาษาพอลินีเชียที่แยกจากภาษาย่อยมาวรีหลังอยู่อย่างโดดเดี่ยวหลายศตวรรษ แต่ยังคงเข้าใจร่วมกัน ภาษานี้มีเสียงจากลำคอและการละเสียงสระท้ายแบบคงที่ ต่างจากศัพท์ในภาษามาวรีที่อาจลงท้ายด้วยเสียงพยัญชนะ
ชุดตัวอักษร.
ภาษามอริออรีใช้อักษรละตินเหมือนกับภาษามาวรี พร้อมกับเครื่องหมายขีดด้านบนสำหรับสระเสียงยาว
<templatestyles src="Div col/styles.css"/> 
หมายเหตุ: Shand รวมอักษร 'v' ในภาษามอริออรี แต่ไม่มีคำใดในภาษามอริออรีที่ Deighton และ Baucke บันทึกไว้มีอักษร 'v'
เกอบายา

เกอบายา (มลายูและ) เป็นเครื่องแต่งกายส่วนบนแบบดั้งเดิมที่ผู้หญิงสวมใส่กันในเอเชียตะวันออกเฉียงใต้ โดยเฉพาะในประเทศบรูไน, อินโดนีเซีย, มาเลเซีย, สิงคโปร์ และภาคใต้ของไทย นอกจากนี้ยังมีผู้สวมใส่ในภาคใต้ของฟิลิปปินส์
เกอบายาเป็นเสื้อผ้าส่วนบนที่เปิดส่วนหน้า โดยทั่วไปทำจากผ้าเนื้อเบา เช่น ผ้าไหม, ผ้าฝ้าย, ผ้าโปร่ง หรือลูกไม้ และบางครั้งตกแต่งด้วยงานปัก ด้านหน้าติดกระดุมหรือเข็มกลัด ส่วนผ้าที่ใช้นุ่งด้านล่างเรียกว่าโสร่ง, เกิมเบิน หรือไกน์ซึ่งเป็นผ้าผืนยาวที่พันและสอดไว้รอบเอวหรือใต้รักแร้ อาจทำจากผ้าบาติก, อีกัต, ซงเก็ต หรือเตอนุนก็ได้
เกอบายาได้รับการรับรองให้เป็นชุดประจำชาติและสัญลักษณ์แฟชั่นของอินโดนีเซียอย่างเป็นทางการ แม้ว่าชุดนี้ชาวชวา, ซุนดา และบาหลีจะนิยมสวมใส่มากกว่าก็ตาม ในประเทศมาเลเซีย, สิงคโปร์ และบรูไน ชุดนี้เป็นหนึ่งในชุดชาติพันธุ์ โดยเฉพาะในชุมชนมลายูและเปอรานากัน เครื่องแต่งกายแบบครบชุดนี้เรียกกันในภูมิภาคนี้ว่า "ซารงเกอบายา"  รูปแบบของซารงเกอบายาจะแตกต่างกันไปตามแต่ละพื้นที่ในแต่ละภูมิภาค
เกอบายากลายเป็นสัญลักษณ์แฟชั่นอย่างหนึ่งในเอเชียตะวันออกเฉียงใต้ โดยสายการบินประจำชาติของเอเชียตะวันออกเฉียงใต้หลายแห่งนำเครื่องแต่งกายแบบดั้งเดิมมาใช้เป็นเครื่องแบบของพนักงานต้อนรับหญิงบนเครื่องบิน เช่น สิงคโปร์แอร์ไลน์, มาเลเซียแอร์ไลน์, รอยัลบรูไนแอร์ไลน์ และการูดาอินโดนีเซีย
ฮานีว

ฮานีว  เป็นนครที่ตั้งอยู่ทางตะวันออกเฉียงเหนือของจังหวัดไซตามะ ประเทศญี่ปุ่น มีขนาดพื้นที่ มีจำนวนประชากร ณ วันที่ 1 พฤศจิกายน ค.ศ. 2024 ประมาณ 52,178 คน ความหนาแน่นของประชากร 890 คนต่อตารางกิโลเมตร
ภูมิศาสตร์.
ฮานีวตั้งอยู่ทางตอนเหนือของของจังหวัดไซตามะ โดยมีแม่น้ำโทเนะเป็นแนวอาณาเขตทางด้านทิศเหนือ โดยก่อนที่แม่น้ำจะถูกเปลี่ยนเส้นทางมาตามเส้นทางปัจจุบันเพื่อป้องกันน้ำท่วม แม่น้ำนี้เคยไหลผ่านตัวเมืองฮานีวมาก่อน แม่น้ำโทเนะเคยใช้เป็นเส้นทางขนส่งสิ่งทอที่ผลิตในท้องถิ่นและสินค้าที่มาจากตอนบนของแม่น้ำ ปัจจุบัน เหลือเพียงคลองชลประทานในตำแหน่งใกล้เคียงกับเส้นทางเดิมของแม่น้ำ ในสมัยก่อนฮานีวมีความเจริญรุ่งเรืองเนื่องจากเป็นจุดพักระหว่างการเดินทางไกลไปยังโตเกียว
เทศบาลข้างเคียง.
<templatestyles src="Flowlist/styles.css" />
ภูมิศาสตร์.
ฮานีวมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือฤดูร้อนที่อบอุ่น และฤดูหนาวเย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในฮานีวอยู่ที่ 14.6 องศาเซลเซียส ปริมาณน้ำฝนเฉลี่ยทั้งปีอยู่ที่ 1,300 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.7 องศาเซลเซียส และต่ำสุดในเดือนมกราคมอยู่ที่ประมาณ 3.4 องศาเซลเซียส
สถิติประชากร.
ตามข้อมูลสำมะโนประชากรของญี่ปุ่น ประชากรของฮานีวมีจำนวนสูงสุดเมื่อประมาณ ค.ศ. 2000 และลดลงเล็กน้อยในช่วง 20 ปีที่ผ่านมา
ประวัติศาสตร์.
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านฮานีวขึ้นภายในอำเภอคิตาไซตามะ จังหวัดไซตามะ ต่อมาเมื่อวันที่ 1 กันยายน ค.ศ. 1954 หมู่บ้านฮานีวได้ควบรวมกับหมู่บ้านใกล้เคียง ได้แก่ ชิงโง ซูกาเงะ อิวาเซะ คาวามาตะ อีซูมิ และเทโงบายาชิ และยกฐานะขึ้นเป็นนครฮานีว หมู่บ้านชิโยดะได้ถูกผนวกเข้ามาเป็นส่วนหนึ่งของนครฮานีวเมื่อวันที่ 1 เมษายน ค.ศ. 1959
การเมืองการปกครอง.
นครฮานีวมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งมีสมาชิกจำนวน 14 คน ในแง่ของการเมืองระดับจังหวัด นครฮานีวเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ นครฮานีวเป็นส่วนหนึ่งของเขตเลือกตั้งที่ 12 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
อุตสาหกรรมดั้งเดิมของฮานีวได้แก่ การย้อมสิ่งทอ และการผลิตเสื้อผ้า พื้นที่นี้ในยุคเอโดะมีชื่อเสียงในเรื่องการผลิตคราม นอกจากนี้ ฮานีวยังเป็นที่ตั้งสำนักงานใหญ่ของบริษัท อาเคโบโน เบรค (Akebono Brake Industry)
การศึกษา.
นครฮานีวมีโรงเรียนประถมศึกษา 11 แห่ง และโรงเรียนมัธยมศึกษาตอนต้น 3 แห่ง ที่สังกัดเทศบาลนครฮานีว และโรงเรียนมัธยมศึกษาตอนปลาย 4 แห่ง ที่สังกัดคณะกรรมการการศึกษาจังหวัดไซตามะ นอกจากนี้ ทางจังหวัดไซตามะยังเปิดโรงเรียนการศึกษาพิเศษสำหรับผู้พิการอีก 1 แห่งในนครฮานีว
นครฮานีวเป็นที่ตั้งของวิทยาลัยอาชีวศึกษาไซตามะจุนชิง  ซึ่งเป็นวิทยาลัยอาชีวศึกษาเอกชน
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเชียงราย, อำเภอแม่จัน, อำเภอแม่สาย, อำเภอเชียงแสน, อำเภอเชียงของ และกิ่งอำเภอเวียงชัย
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอแม่สรวย, อำเภอเวียงป่าเป้า, อำเภอพาน, อำเภอแม่ใจ, อำเภอพะเยา, อำเภอดอกคำใต้ และอำเภอป่าแดด
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอเทิง, อำเภอเชียงคำ, อำเภอจุน, อำเภอปง และอำเภอเชียงม่วน
ฮาจิเมะ อิซายามะ

ฮาจิเมะ อิซายามะ (諫山 創, Isayama Hajime, เกิดวันที่ 29 สิงหาคม พ.ศ. 2529) เป็นนักเขียนมังงะชาวญี่ปุ่น ผลงานเรื่องแรกของเขา "ผ่าพิภพไททัน" (พ.ศ. 2552 - 2564) กลายเป็นหนึ่งในมังงะที่มียอดขายสูงสุดตลอดกาล โดยมียอดพิมพ์สะสมกว่า 140 ล้านเล่มทั่วโลก ณ เดือนพฤศจิกายน พ.ศ. 2566 อิซายามะได้รับรางวัลมังงะโคดันชะในปี พ.ศ. 2554, ฮาร์วีย์ อวอร์ดส์ (Harvey Award) ในปี พ.ศ. 2557 และได้รับเกียรติจากรางวัล ฟอว์ฟ สเปเชียล (Fauve Spécial) ในงานเทศกาลการ์ตูนระหว่างประเทศแองกูแลม ครั้งที่ 50 ในปี พ.ศ. 2566
ชีวิตในวัยเด็กและอาชีพ.
ฮาจิเมะ อิซายามะเกิดที่ โอยามะ, จังหวัดโออิตะ ประเทศญี่ปุ่น ซึ่งปัจจุบันเป็นส่วนหนึ่งของเมืองฮิตะ เขาเริ่มส่งผลงานมังงะเข้าประกวดตั้งแต่สมัยเรียนที่โรงเรียนมัธยมปลายฮิตะ รินโกะ หลังจากสำเร็จการศึกษา เขาเข้าเรียนในโปรแกรมออกแบบมังงะของภาควิชาศิลปะที่ สถาบันออกแบบคิวชู (Kyushu Designer Gakuen) ในปี 2006 เขาได้ส่งผลงานเข้าประกวดในรายการ แมกกาซีน แกรนด์ปรีซ์ (Magazine Grand Prix), (MGP) ซึ่งจัดโดยบริษัทโคดันชะ และได้รับรางวัล “ไฟน์ เวิร์ก” หรือ งานประณีต (Fine Work) จากผลงานต้นฉบับของ "ผ่าพิภพไททัน" (Shingeki no Kyojin) โดยผลงานดังกล่าวถูกเพิ่มเข้าไปในบลูเรย์ แผ่นแรกของอนิเมะที่ดัดแปลงจากมังงะเรื่องนี้
เมื่ออายุ 20 ปี อิซายามะย้ายไปโตเกียวและทำงานที่ร้านอินเทอร์เน็ตคาเฟ่ เพื่อไล่ตามความฝันในการเป็นนักเขียนมังงะ
ในตอนแรกเขาส่งผลงานไปยังแผนก"โชเน็งจัมป์รายสัปดาห์"ของชูเอชะ แต่ได้รับคำแนะนำให้เปลี่ยนสไตล์และเนื้อหาเพื่อให้เหมาะสมกับนิตยสารดังกล่าว แต่เขาเลือกที่จะปฏิเสธและนำผลงานไปเสนอที่แผนก "โชเน็นแม็กกาซีน" ของโคดันฉะแทน
ในปี 2009 ผลงานเรื่องแรกของเขาที่ถูกตีพิมพ์อย่างต่อเนื่อง "ผ่าพิภพไททัน" ได้เริ่มต้นในนิตยสาร "เบสซัตสึโชเน็ง" และในปี 2011 ผลงานนี้ได้รับรางวัลมังงะยอดเยี่ยมประเภท "โชเน็น" จากรางวัลมังงะโคดันฉะครั้งที่ 35 และได้รับการเสนอชื่อเข้าชิงทั้งรางวัล มังงะ ไทโช ครั้งที่ 4 และรางวัลวัฒนธรรมเทซึกะ โอซามุ ครั้งที่ 16
ในเดือนพฤศจิกายน 2022 อิซายามะปรากฏตัวครั้งแรกในสหรัฐอเมริกาที่งานอนิเมะเอ็นวายซี ในนครนิวยอร์ก
ข้าวตุรกี

ข้าวตุรกี (; โรมาจิ: "toruko raisu") เป็นอาหารท้องถิ่นใน จังหวัดนางาซากิ โดยเฉพาะในเมืองนางาซากิ เป็นอาหารแบบตะวันตกที่มีเครื่องเคียงหลากหลายเสิร์ฟในจานเดียว
นอกจากในนางาซากิแล้วยังมีข้าวตุรกีหลายประเภทในพื้นที่อื่น เช่นที่เมืองคาวาซากิ หรือ โยโกฮามะ ในจังหวัดคานางาวะ รวมไปถึงภูมิภาคคันไซ
ภาพรวม.
โดยพื้นฐานแล้วจะประกอบไปด้วยทงกัตสึ ปีลัฟ และ สปาเกตตี รวมอยู่ในจานเดียว สปาเกตตีโดยมากใช้เป็น นาโปริตัง อาจราดด้วยซอสเดอมีกลัส หรือซอสแกงกะหรี่ อาจเสิร์ฟพร้อมสลัดโดยใส่ในจานเดียวกันหรือแยกก็ได้ รายละเอียดแตกต่างกันไปขึ้นอยู่กับร้าน และในร้านเดียวอาจมีข้าวตุรกีหลายชนิด ร้านบางแห่งก็ใช้ชื่อว่า "ข้าวแบบตุรกี" (トルコ風ライス)
เนื่องจากมีอาหารหลายอย่างวางอยู่ในจานเดียว จึงเปรียบได้กับ อาหารกลางวันเด็ก และบางครั้งยังถูกเรียกว่าเป็น "อาหารกลางวันเด็กฉบับผู้ใหญ่" (大人版お子様ランチ) หรือ "อาหารกลางวันเด็กของผู้ใหญ่" (大人のお子様ランチ)
กล่าวกันว่ามีต้นกำเนิดในช่วงทศวรรษปี 1950 แต่ก็ไม่ทราบรายละเอียดแน่ชัด รวมถึงที่มาของชื่อด้วย
ทากามูโกะ โนะ คูโรมาโระ

ทากามูโกะ โนะ คูโรมาโระ (เสียชีวิต ค.ศ. 654) เป็นนักวิชาการและทูตชาวญี่ปุ่นในยุคอาซูกะ
คูโรมาโระเดินทางไปที่จีนร่วมกับโอโนะ โนะ อิโมโกะในฐานะ "เค็นซูอิชิ" ผู้เป็นตัวแทนจักรพรรดินีซูอิโกะใน ค.ศ. 608 เขายังคงอยู่ที่จีนเป็นเวลา 32 ปี หลังจากกลับประเทศใน ค.ศ. 640 เขาได้รับตำแหน่ง "คูนิ โนะ ฮากาเซะ" (国博士, "นักวิชาการแห่งชาติ") คูโรมาโระมีส่วนช่วยเขียนการปฏิรูปปีไทกะใน ค.ศ. 645 เขาถูกส่งเป็นทูตถึงจีนอีกครั้ง ("เค็นโตชิ") ทากามูโกะเสียชีวิตขณะเดินทางถึงฉางอันใน ค.ศ. 654
คาเนยามะ (จังหวัดฟูกูชิมะ)

คาเนยามะ  เป็นเมืองที่ตั้งอยู่ในอำเภอโอนูมะ จังหวัดฟูกูชิมะ ประเทศญี่ปุ่น มีขนาดพื้นที่ มีจำนวนประชากร ณ วันที่ 1 พฤศจิกายน ค.ศ. 2024 ประมาณ 1,684 คน มีความหนาแน่นของประชากร 5.73 คนต่อตารางกิโลเมตร เมืองคาเนยามะขึ้นชื่อในเรื่องทัศนียภาพที่สวยงาม
ภูมิศาสตร์.
เมืองคาเนยามะตั้งอยู่บนพื้นที่ภูเขาทางตะวันตกเฉียงเหนือของภูมิภาคไอซุในจังหวัดฟูกูชิมะ มีอาณาเขตทางทิศตะวันตกติดกับจังหวัดนีงาตะ เมืองคาเนยามะไม่มีศูนย์กลางเมือง แต่เป็นเทศบาลที่ตั้งขึ้นโดยประกอบด้วยหมู่บ้านเล็ก ๆ หลายแห่งที่กระจัดกระจายอยู่ริมแม่น้ำทาดามิ และในเมืองคาเนยามะมีบ่อน้ำพุร้อนหลายแห่ง
ภูมิอากาศ.
คาเนยามะมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน "Dfa") มีลักษณะเด่นคือ ฤดูร้อนที่อบอุ่น และฤดูหนาวที่หนาวเย็น มีหิมะตกหนัก อุณหภูมิเฉลี่ยทั้งปีในคาเนยามะอยู่ที่ 9.1 °C ปริมาณน้ำฝนเฉลี่ยทั้งปีอยู่ที่ 1615 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 23.5 °C และต่ำสุดในเดือนมกราคมอยู่ที่ประมาณ −2.6 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของเพิ่มขึ้นสูงสุดในช่วงคริสต์ทศวรรษ 1950 และลดลงอย่างต่อเนื่องตลอด 60 ปีที่ผ่านมา ปัจจุบันมีจำนวนลดลงประมาณหนึ่งในสี่ของจำนวนเมื่อหนึ่งศตวรรษก่อน
ประวัติศาสตร์.
พื้นที่บริเวณคาเนยามะในปัจจุบันเดิมเป็นส่วนหนึ่งของแคว้นโบราณที่ชื่อแคว้นมุตสึ และเป็นส่วนหนึ่งของการถือครองของแคว้นศักดินาไอซุในยุคเอโดะ หลังจากการปฏิรูปเมจิ ได้จัดพื้นที่ดังกล่าวให้อยู่ภายใต้การปกครองของอำเภอโอนูมะ จังหวัดฟูกูชิมะ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 หมู่บ้านโยโกตะ คาวางูจิ นูมาซาวะ และฮนนะ ก็ได้รับการจัดตั้งขึ้น หมู่บ้านเหล่านี้ยุบรวมกันเมื่อวันที่ 1 กรกฎาคม ค.ศ. 1955 เพื่อจัดตั้งเป็นหมู่บ้านคาเนยามะ และต่อมาได้รับการยกฐานะเป็นเมืองคาเนยามะเมื่อวันที่ 31 มีนาคม ค.ศ. 1958
หมู่บ้านแห่งหนึ่งในเมืองที่ชื่อมิฟูเกะ ซึ่งตั้งอยู่ริมฝั่งแม่น้ำทาดามิ ถูกทิ้งร้างหลังจากเกิดดินถล่มในเดือนเมษายน ค.ศ. 1964 และปัจจุบันกลายเป็นหมู่บ้านร้างที่นักท่องเที่ยวและอดีตผู้อยู่อาศัยมาเยี่ยมเยียนเป็นครั้งคราวเท่านั้น ผู้อยู่อาศัยได้ย้ายถิ่นฐานไปที่หมู่บ้านอาเมนูมะซึ่งอยู่ฝั่งตรงข้ามแม่น้ำ
เศรษฐกิจ.
แหล่งรายได้หลักของเมืองมาจากการผลิตพลังงานไฟฟ้าพลังน้ำจากเขื่อนจำนวนมากบนแม่น้ำทาดามิ
การศึกษา.
เมืองคาเนยามะมีโรงเรียนประถมศึกษา 2 แห่ง และโรงเรียนมัธยมศึกษาตอนต้น 1 แห่ง ที่สังกัดเทศบาลเมืองคาเนยามะ และมีโรงเรียนมัธยมศึกษาตอนปลาย 1 แห่ง ที่สังกัดคณะกรรมการการศึกษาจังหวัดฟูกูชิมะ
ไส้กรอกเนื้อปลา

ไส้กรอกเนื้อปลา หรือ เกียวนิกุโซเซจิ (; โรมาจิ: "gyonuku sōsēji") บ้างก็เรียก ฟิชชุโซเซจิ (フィッシュソーセージ) เป็นอาหารจากเนื้อปลาชนิดหนึ่งของญี่ปุ่น คล้ายคามาโบโกะ เป็นอาหารแปรรูปซึ่งทำโดยการใส่เนื้อปลาบดที่สับละเอียดลงในไส้บรรจุ ทำเป็นไส้กรอก จากนั้นให้ความร้อนและฆ่าเชื้อ
ตั้งแต่ปี 1962 ถึง 2002 มาตรฐานสินค้าเกษตรของญี่ปุ่น (มาตรฐาน JAS) ได้ถูกกำหนดขึ้นสำหรับ "แฮมและไส้กรอกเนื้อปลา" ซึ่งกำหนดให้เนื้อปลา (รวมถึงเนื้อวาฬและเนื้อจากสัตว์น้ำอื่นที่ไม่ใช่ปลา) ต้องเกิน 50% และโปรตีนจากพืชเหล่านั้น 20% หรือน้อยกว่า จึงจะถือว่าเป็น "ไส้กรอกเนื้อปลา"
เซอร์เรส

เซอร์เรส  เป็นเมืองในมาซิโดเนีย ประเทศกรีซ ซึ่งเป็นเมืองหลักของหน่วยภูมิภาคเซอร์เรส และเป็นเมืองที่ใหญ่เป็นอันดับสองในภูมิภาคมาซิโดเนียกลาง รองจากเมืองเทสซาโลนิกี
เซอร์เรสเป็นหนึ่งในศูนย์กลางการปกครองและเศรษฐกิจของกรีซตอนเหนือ เมืองตั้งอยู่บนที่ราบอันอุดมสมบูรณ์ที่ระดับความสูงประมาณ ห่างจากแม่น้ำสตรูมา ไปทางตะวันออกเฉียงเหนือประมาณ และ ทางตะวันออกเฉียงเหนือของเทสซาโลนีกี ตามลำดับ ประชากรในเขตเทศบาลอย่างเป็นทางการของเซอร์เรสอยู่ที่ 70,703 คน ในปี 2021
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเชียงราย, อำเภอแม่จัน, อำเภอแม่สาย, อำเภอเชียงแสน, อำเภอเชียงของ และกิ่งอำเภอเวียงชัย
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอแม่สรวย, อำเภอเวียงป่าเป้า, อำเภอพาน, อำเภอแม่ใจ, อำเภอพะเยา, อำเภอดอกคำใต้ และกึ่งอำเภอป่าแดด
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอเทิง, อำเภอเชียงคำ, อำเภอจุน, อำเภอปง และอำเภอเชียงม่วน
แม่น้ำสตรูมา

แม่น้ำสตรูมา ((บัลแกเรีย: Струма ; ;)) เป็นแม่น้ำในประเทศบัลแกเรียและกรีซ มีพื้นที่การระบายน้ำมี ซึ่ง ในบัลแกเรีย ในกรีซและที่เหลืออีก ในมาซิโดเนียเหนือ และเซอร์เบีย 
แม่น้ำสายนี้มีต้นกำเนิดมาจากภูเขาวิโตชา (Vitosha) ในบัลแกเรีย ไหลไปทางทิศตะวันตกก่อนแล้วจึงไหลไปทางใต้ ไหลเซาะทำให้เป็นช่องเขาหลายแห่ง ก่อนจะไหลเข้าสู่ประเทศกรีซ ใกล้หมู่บ้านโปรมาโชนัส (Promachonas) ในมาซิโดเนียทางทิศตะวันออก ในประเทศกรีซ แม่น้ำเป็นเส้นทางน้ำหลักออกสู่ทะเลสาบเคอร์คีนี ซึ่งเป็นศูนย์กลางสำคัญของนกป่าที่อพยพย้ายถิ่นในประเทศกรีซ แม่น้ำสายนี้ไหลผ่านภูมิภาคเซอร์เรสทั้งแคว้น ลงสู่อ่าวสไตรโมเนียนในทะเลอีเจียน ใกล้กับเมืองอัมฟิโปลิส แม่น้ำมีความยาว ซึ่ง ในบัลแกเรีย ทำให้เป็นแม่น้ำที่ยาวเป็นอันดับ 5 ของประเทศ และเป็นหนึ่งในแม่น้ำสายที่ยาวที่สุดที่ไหลเฉพาะภายในคาบสมุทรบอลข่าน
เปสการา

เปสการา  เป็นเมืองหลักของจังหวัดเปสการา ในแคว้นอาบรุซโซ ของประเทศอิตาลี เป็นเมืองที่มีประชากรมากที่สุดในแคว้นอาบรุซโซ โดยมีประชากร 118,657 คน (1 มกราคม 2023) (และประมาณ 350,000 คน ซึ่งรวมถึงเขตมหานครโดยรอบ) ตั้งอยู่บนชายฝั่งทะเลเอเดรียติก ที่ปากแม่น้ำอาแตร์โน-เปสการา เทศบาลในปัจจุบันก่อตั้งขึ้นเมื่อ ค.ศ. 1927
ฌ็อง เดอ ลา ฟงแตน

ฌ็อง เดอ ลา ฟงแตน  เป็นนักเขียนนิทานอุทาหรณ์ชาวฝรั่งเศส เป็นหนึ่งในกวีชาวฝรั่งเศสที่ได้รับความนิยมในการอ่านมากที่สุดในศตวรรษที่ 17 เขาเป็นที่รู้จักมากที่สุดจากนิทานอุทาหรณ์ซึ่งเป็นต้นแบบให้กับนักเขียนนิทานคนอื่น ๆ ในเวลาต่อมาทั่วทั้งยุโรป 
เขาได้รับการศึกษาที่สถาบันฝรั่งเศส และชื่อเสียงของเขาในฝรั่งเศสก็ไม่เคยเสื่อมคลายตั้งแต่นั้นเป็นต้นมา หลักฐานเรื่องนี้พบได้ในภาพวาดและรูปปั้นต่าง ๆ ของเขา รวมถึงภาพที่ปรากฏในภายหลังบนเหรียญรางวัล เหรียญกษาปณ์ และแสตมป์
ล้อกจ๊อก

ล้อกจ๊อก (လွၵ်ႉၸွၵ်ႇ) ในภาษาไทใหญ่ เป็นเมืองในจังหวัดตองจี รัฐฉาน ประเทศพม่า ตั้งอยู่ทางเหนือของนครตองจีประมาณ 68 กิโลเมตร
ในอดีตล้อกจ๊อกเป็นส่วนหนึ่งของยองห้วย อยู่ใต้อำนาจเจ้าฟ้ายองห้วย ต่อมาในสมัยพระเจ้าอลองพญามีการดำเนินนโยบายแบ่งแยกและปกครอง จึงแบ่งบางส่วนของยองห้วย ตั้งขึ้นเป็นเมืองล้อกจ๊อกและเมืองจ๋ามก๋า
เอเอฟซีแชมเปียนส์ลีกทู 2024–25 รอบแบ่งกลุ่ม

เอเอฟซีแชมเปียนส์ลีกทู 2024–25 รอบแบ่งกลุ่ม จะลงเล่นตั้งแต่วันที่ 17 กันยายน ถึง 5 ธันวาคม พ.ศ. 2567. สองทีมที่ดีที่สุดของแต่ละกลุ่มจะได้ผ่านเข้ารอบสำหรับ รอบแพ้คัดออก.
การจับสลาก.
<section begin=การจับสลาก />
การจับสลากสำหรับรอบแบ่งกลุ่มได้จัดขึ้นในวันที่ 16 สิงหาคม ที่ อินเตอร์คอนติเนนตัล กัวลาลัมเปอร์, ประเทศมาเลเซีย. 32 ทีมได้ถูกจับสลากอยู่ในแปดกลุ่มจากสี่ทีม: แต่ละสี่กลุ่มในโซนตะวันตก (กลุ่ม เอ–ดี) และโซนตะวันออก (กลุ่ม อี–เอช). สำหรับแต่ละโซน, แต่ละทีมจะจัดเป็นทีมวางที่อยู่ในสี่โถและดึงเข้าสู่ตําแหน่งที่เกี่ยวข้องในแต่ละกลุ่ม, ขึ้นอยู่กับพวกเขา การจัดอันดับสมาคม และการจัดทีมวางของพวกเขานอกเหนือสมาคมของพวกเขา. ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.<section end=การจับสลาก />
ด้านล่างนี้คือ 32 ทีมที่เข้าสู่การจับสลากรอบแบ่งกลุ่ม, ซึ่งประกอบไปด้วย 27 ทีมผู้ที่เข้ารอบโดยตรง, สามผู้แพ้ที่มาจาก เอเอฟซีแชมเปียนส์ลีกอีลิท รอบคัดเลือกเพลย์ออฟ และสองผู้ชนะของ รอบเบื้องต้น.
ตารางการแข่งขัน.
ตารางการแข่งขันของรอบแบ่งกลุ่มเป็นไปดังนี้.
กลุ่ม.
รายละเอียดโปรแกรมการแข่งขันได้ประกาศไว้เมื่อวันที่ 16 สิงหาคม พ.ศ. 2567 หลังพิธีการจับสลาก.
หมายเหตุ.
<templatestyles src="Reflist/styles.css" />
เซ็มเบฮอลันดา (จังหวัดฮกไกโด)

เซ็มเบฮอลันดา (; โรมาจิ: "oranda senbei") เป็นเซ็มเบที่ทำจากแป้งสาลีที่จำหน่ายในแถบเมืองเนมุโระ เกาะฮกไกโด
ที่เมืองซากาตะ จังหวัดยามางาตะ ก็มีขนมที่มีชื่อ เซ็มเบฮอลันดา เหมือนกัน แต่ว่าไม่มีความเกี่ยวข้องกันแต่อย่างใด
ลักษณะ.
วัตถุดิบได้แก่ แป้ง น้ำตาล เกลือ และ หัวเชื้อ (โซเดียมไบคาร์บอเนต) มีลักษณะเป็นแผ่นวงกลมบาง เส้นผ่านศูนย์กลางประมาณ 16 ซม. หนาประมาณ 8 มม. มีลวดลายตะปุ่มตะป่ำคล้ายวาฟเฟิล ลวดลายนี้แบ่งเป็น ๔ ส่วนต่างกัน ทำโดยเทแป้งลงในแม่พิมพ์อบแบบพิเศษ
ลักษณะเฉพาะที่โดดเด่นที่สุดคือไม่กรอบเหมือนเซ็มเบทั่วไป แต่มีเนื้อสัมผัสที่นุ่ม ยืดหยุ่น และชุ่มชื้น เนื้อสัมผัสนี้มาจากการอบในระดับหนึ่ง และหากสุกเกินไป ก็จะกรอบเหมือนเซ็มเบทั่วไป
ประวัติศาสตร์.
ที่เมืองฮิราโดะ จังหวัดนางาซากิ ซึ่งเป็นที่ตั้งของศูนย์กลางการค้าของชาวฮอลันดาในยุคเอโดะตอนต้นก็มีขนมชื่อเดียวกันนี้ (แต่ชื่อมักเขียนเป็น オランダ煎餅โดยใช้คันจิเขียนคำว่า "เซ็มเบ") และ "โอรันดายากิ" (おらんだ焼き) ซึ่งเชื่อกันว่าเป็นที่มาของชื่อ ในเมืองฮิราโดะ ตำนานเล่าว่าลวดลายนี้มีต้นกำเนิดมาจากลายพิมพ์รองเท้าของชาวฮอลันดา นอกจากนี้ เซ็มเบของฮิราโดะยังมีสองขนาด มีความหนาและแข็งกว่าของเนมุโระ
ไม่ชัดเจนเนื่องจากไม่มีเอกสารที่เชื่อถือได้ว่าขายในเนมุโระเมื่อใด แต่ว่ากันว่ามีการส่งต่อขนมในลักษณะนี้จากฮิราโดะไปยัง โทยามะ ฮาโกดาเตะ และ เนมุโระ บนเส้นทางตอนเหนือของ ทะเลญี่ปุ่น และมีการบันทึกตั้งแต่ยุคเมจิว่ามีการขายที่ฮาโกดาเตะ
ภูเขาสีม่วง (หนานจิง)

ภูเขาสีม่วง หรือ จื่อจินซาน  ตั้งอยู่ทางด้านตะวันออกของหนานจิง มณฑลเจียงซู ประเทศจีน มีความสูง ยอดเขามักถูกปกคลุมด้วยเมฆสีม่วงและทองในยามเช้าและเย็น จึงเป็นที่มาของชื่อดังกล่าว
ภูเขาขนาดเล็กนี้มีพื้นที่ประมาณ โดยระดับความสูงของภูเขาอยู่ที่ประมาณ ที่ยอดเขา และ ที่ตีนเขา ปริมาณน้ำฝนเฉลี่ยรายปีอยู่ที่ประมาณ ถึง และมีชั่วโมงแสงแดดเฉลี่ยประมาณ 2,213 ชั่วโมงต่อปี ภูเขาแห่งนี้เกี่ยวข้องกับเหตุการณ์ทางประวัติศาสตร์ทั้งในยุคโบราณและสมัยใหม่ของจีน
ภูเขาสีม่วง แต่เดิมมีชื่อว่า ภูเขาเบลล์  และยังถูกเรียกว่า ภูเขาเจียง  เนื่องจากซุนกวนตั้งชื่อให้เจียงจื่อเหวิน ข้าราชการสมัยราชวงศ์ฮั่นตะวันออก ซึ่งว่ากันว่าดวงวิญญาณของเขาสิงสถิตอยู่ ณ สถานที่แห่งนี้ ให้เป็นเทพประจำภูเขาในยุคสามก๊ก คำว่า "จื่อจิน"  แปลว่า "ทองแดง" ซึ่งในภาษาจีนเมื่อทองแดงบริสุทธิ์จะมีสีม่วง จึงเรียกอีกชื่อหนึ่งว่า "ม่วงทอง" นอกจากนี้ยังมีชื่อเรียกอีกว่า ภูเขาจินหลิง  เนื่องจากหินสีม่วงในพื้นที่ คำว่า "จินหลิง" หมายถึง "ภูเขาสีม่วงทอง" และเป็นต้นกำเนิดของชื่อเล่น "จินหลิง"  ของเมืองหนานจิง ในยุคราชวงศ์หมิง ภูเขาแห่งนี้ยังมีชื่อว่า ภูเขาเซินเล่ย 
มีแหล่งมรดกทางประวัติศาสตร์และแหล่งท่องเที่ยวกว่า 200 แห่งตั้งอยู่ในหรือรอบ ๆ ภูเขา รวมถึงแหล่งประวัติศาสตร์ระดับชาติ 3 แห่ง ระดับมณฑล 9 แห่ง และระดับอำเภอ 33 แห่ง บริเวณเนินเขาของภูเขายังมีสถาบันวิจัยและมหาวิทยาลัยระดับชาติประมาณสิบแห่งตั้งอยู่ สุสานซุนยัตเซ็น สุสานของซุนยัตเซ็น และพระราชวังเหมยหลิง ที่พำนักของซ่งเหมยหลิง ก็อยู่ที่เชิงเขาแห่งนี้เช่นกัน
ภูเขาสีม่วง มีพืชมีท่อลำเลียง 621 ชนิด จาก 383 สกุล 118 วงศ์ (รวมถึงพืชปลูก 78 ชนิด)
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดลำปาง พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลำปาง, อำเภอห้างฉัตร, อำเภอแจ้ห่ม, อำเภอวังเหนือ, อำเภองาว และอำเภอเมืองปาน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอแม่ทะ, อำเภอเกาะคา, อำเภอสบปราบ, อำเภอเถิน, อำเภอแม่พริก, อำเภอเสริมงาม และอำเภอแม่เมาะ
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดลำปาง กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลำปาง, อำเภอห้างฉัตร, อำเภอแจ้ห่ม, อำเภอวังเหนือ, อำเภองาว และอำเภอเมืองปาน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอแม่ทะ, อำเภอเกาะคา, อำเภอสบปราบ, อำเภอเถิน, อำเภอแม่พริก, อำเภอเสริมงาม และอำเภอแม่เมาะ
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดลำปาง มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลำปาง, อำเภอห้างฉัตร, อำเภอแจ้ห่ม, อำเภอวังเหนือ, อำเภองาว และกิ่งอำเภอเมืองปาน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอแม่ทะ, อำเภอเกาะคา, อำเภอสบปราบ, อำเภอเถิน, อำเภอแม่พริก, อำเภอเสริมงาม และอำเภอแม่เมาะ
มารีย์ (ภาพยนตร์)

มารีย์  เป็นภาพยนตร์แนวมหากาพย์สร้างจากคัมภีร์ไบเบิลในปี พ.ศ. 2567 กำกับโดยดี. เจ. คารูโซ นำโดยแสดงโดยโนอา โคเฮน, อีโด ทาโก และแอนโทนี ฮ็อปกินส์ ปล่อยฉายทางเน็ตฟลิกซ์ในวันที่ 6 ธันวาคม พ.ศ. 2567
เรื่องย่อ.
มารีย์ (รับบทโดยโคเฮน) หญิงสาวชาวยิวผู้อาศัยในนาซาเร็ธกับมารดาคืออันนา (รับบทโดยวิดอร์) และบิดากับโยอาคิม (รับบทโดย Pfeffer) ได้รับการพามาถวายที่พระวิหารเพื่อเตรียมสมรสกับโยเซฟ (รับบทโดยทาโก) หลังการจุติและการประสูติของพระเยซู มารีย์จำต้องหลบซ่อนตัว เมื่อกษัตริย์เฮโรดมหาราช (รับบทโดยฮอปกินส์) ทรงมีรับสั่งให้สังหารหมู่ทารกผู้วิมล มารีย์และโยเซฟจึงหนีไปอียิปต์พร้อมกับพระกุมารเยซู
การฉาย.
เน็ตฟลิกซ์ได้รับสิทธิ์เผยแพร่ภาพยนตร์ในเดือนกันยายน พ.ศ. 2567 มีการเผยแพร่ภาพนิ่งเพื่อประชาสัมพันธ์ในวันที่ 15 ตุลาคม พ.ศ. 2567 และเผยแพร่ตัวอย่างภาพยนตร์ในวันที่ 12 พฤศจิกายน พ.ศ. 2567 ภาพยนตร์ปล่อยฉายในวันที่ 6 ธันวาคม พ.ศ. 2567
พระเจ้าหยาง

พระเจ้าหยาง (ประมาณ พ.ศ. 1778 – พ.ศ. 1877) เสด็จพระราชสมภพในตระกูลเฉิน (陳) มีแซ่หวัง (王) พระองค์เป็นสมเด็จพระราชชนกในสมเด็จพระพันปีหลวงฉุน (淳皇太后陛下) เป็นพระสัสสุระในสมเด็จพระจักรพรรดิฉุน และเป็นสมเด็จพระบรมอัยกาฝ่ายพระบรมราชชนนีในหมิงไท่จู่
พระราชประวัติ.
พระองค์เป็นชาวเมืองเว่ยหยาง ได้อภิเษกสมรสกับพระชายาหยาง มีพระราชธิดา 2 พระองค์ โดยพระองค์แรกสมรสกับตระกูลจี้ ส่วนพระองค์รองอภิเษกสมรสกับสมเด็จพระจักรพรรดิฉุน ได้เป็นสมเด็จพระพันปีหลวงในหมิงไท่จู่
ในช่วงปลายราชวงศ์ซ่ง พระองค์ได้เข้ารับราชการในกองทัพของซ่งหวยจง เมื่อทัพซ่งใต้ปะทะกับทัพราชวงศ์หยวนจนแตกพ่าย พระองค์ทรงกระโดดลงน้ำ และรอดพระชนม์ขึ้นฝังได้ แต่ขาดแคลนพระกายาหารจนถึงขั้นอยากเสวยม้าตายเพื่อดำรงพระชนม์ชีพ ขณะบรรทมอดีตแม่ทัพซ่งช่วยเหลือพระองค์ขี้นเรือ
ขณะนั้นแม่ทัพที่เคยอยู่ฝ่ายซ่งใต้ได้จำนนต่อทัพหยวน แม่ทัพหยวนสั่งให้จับทหารซ่งที่มาสวามิภักดิ์โยนลงน้ำ แต่อดีตแม่ทัพซ่งได้ซ่อนพระองค์ไว้บนเรือ ผ่านไปหลายวันทัพหยวนทราบเรื่อง แต่โชคดีเกิดพายุระหว่างเดินเรือ อดีตแม่ทัพซ่งทราบว่าพระองค์เป็นพ่อมดหมอผี ได้แจ้งแก่แม่ทัพหยวน จึงได้ให้พระองค์ช่วยหยุดพายุ พระองค์ทรงทำท่าทางเหมือนทำพิธีบางอย่าง ทำให้พายุสงบลงทันที แม่ทัพหยวนดีใจ จึงรับดูแลพระองค์ และได้ส่งขึ้นฝังที่เมืองถงโจว (通州) ไปที่เมืองเว่ยหยาง (維揚) เสด็จพํานักที่ซูอี๋จิน ไม่ยุ่งเกี่ยวการทหาร แลใช้วิชาพ่อมดหมอผีดำรงพระชนม์ชีพต่อไป
ในช่วงปลายพระชนม์ชีพ พระองค์ได้รับบุตรคนโตจากตระกูลจี้เป็นทายาท และเสด็จสวรรคต ขณะพระชนมายุได้ 99 พรรษา
สมัยหงอู่ปีที่ 2 (พ.ศ. 1912) หมิงไท่จู่มีพระราชโองการโปรดเกล้าฯ ประกาศเฉลิมพระสมัญญานามสมเด็จพระบรมอัยกาว่า พระเจ้าหยาง (揚王) และสร้างพระอนุสรณ์สถานถวาย เนื่องด้วยเป็นสมเด็จพระราชชนกในสมเด็จพระพันปีหลวงฉุน"
เซ็มเบฮอลันดา (จังหวัดยามางาตะ)

เซ็มเบฮอลันดา หรือ โอรันดะเซ็มเบ (オランダせんべい) เป็นเซ็มเบอบบางที่ทำจำหน่ายในภูมิภาคโชไน จังหวัดยามางาตะตั้งแต่ปี 1962
ภาพรวม.
เซ็มเบชนิดนี้มีจำหน่ายเฉพาะในภูมิภาคโทโฮกุ เท่านั้น และได้รับความนิยมมากจนปรากฏอยู่ใน โฆษณาทางโทรทัศน์ในภูมิภาค และจำหน่ายตามแผนกขนมในซูเปอร์มาร์เก็ตอยู่เสมอ
เซ็มเบชนิดนี้มีความหนาประมาณ 3 มม. ทำจากข้าวเหนียวที่ปลูกในภูมิภาคโชไน รสชาติเค็มจัด ในช่วงไม่กี่ปีที่ผ่านมามีการวางขายรสเนยแข็งและยูซุโกโชด้วย
ว่ากันว่าชื่อนี้ได้มาจากการที่ว่าภูมิทัศน์นาข้าวในที่ราบโชไนมีลักษณะคล้ายกับของประเทศเนเธอร์แลนด์ และเนื่องจากออกเสียงคล้ายคำว่า "โอราดะ" (おらだ) ซึ่งมีความหมายว่า "พวกเรา" ในสำเนียงท้องถิ่นที่นี่
นอกจากนี้ยังมีจำหน่ายในภูมิภาคคันโต ที่ร้านเซเว่น อีเลฟเว่นในช่วง ปี 2000 โดยในเวลานั้นขนมนี้ใช้ชื่อว่า "อุสึยากิของซากาตะ" (酒田のうす焼き) ขนมนี้ไม่ค่อยเป็นที่รู้จักนอกภูมิภาคโทโฮกุ แต่ได้ขยายไปยังโรงงานใน ประเทศออสเตรเลีย และได้กลายเป็นบริษัทในเครือของเป๊ปซี่โคของสหรัฐอเมริกา และยังคงผลิตต่อไปแม้ว่าบริษัทจะถอนทุนแล้วก็ตาม
ในเมืองเนมุโระ ฮกไกโด ก็มีขนมที่เรียกว่า เซ็มเบฮอลันดา เหมือนกันแต่ว่าเป็นคนละอย่างกัน ไม่มีความเกี่ยวข้องกัน
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดลำปาง พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลำปาง, อำเภอห้างฉัตร, อำเภอแจ้ห่ม, อำเภอวังเหนือ, อำเภองาว และกิ่งอำเภอเมืองปาน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอแม่ทะ, อำเภอเกาะคา, อำเภอสบปราบ, อำเภอเถิน, อำเภอแม่พริก, อำเภอเสริมงาม และอำเภอแม่เมาะ
ชิราตามาโกะ

ชิราตามาโกะ (; โรมาจิ: "shiratamako") หรือ โมจิโกนะ (もち<ruby>粉<rt>こな</rt></ruby>) หรือยังเรียกว่า คันซาราชิ (寒晒し) หรือ คันซาราชิโกะ (寒晒し粉) เป็นแป้งที่ทำจากข้าวเหนียวที่นำมาแปรรูป ทำโดยการบดข้าวเหนียวให้เป็นผง ตกตะกอนในน้ำ แล้วทำให้แห้ง
ภาพรวม.
ทำโดยซาวข้าวเหนียวแล้ว นำไปแช่น้ำ สะเด็ดน้ำ แล้วบดพร้อมกับเติมน้ำ ทำการกรองน้ำนม เอาตะกอนแห้งมาตากแดด นำมาใช้เป็นส่วนผสมในสิ่งต่าง ๆ เช่น ชิราตามะดังโงะ เนื่องจากอนุภาคของแป้งมีขนาดเล็ก ชิราตามะที่เสร็จแล้วจึงมีเนื้อสัมผัสที่เรียบเนียน
มีทฤษฎีที่ว่าชิราตะมาโกะได้รับการคิดค้นขึ้นโดยพระภิกษุที่ไปยังอาณาจักรซ่งใต้ของจีนเพื่อปฏิบัติธรรมเซน ในยุคมุโรมาจิ หรือ ยุคคามากุระ หรือโดย พระภิกษุจีนที่มายังญี่ปุ่น แต่เนื่องจากไม่มีหลักฐานที่แน่ชัดจึงถือว่ายังไม่ทราบที่มีที่แท้จริง
ชิราตามาโกะได้รับความนิยมในช่วงยุคเอโดะ ซึ่งเป็นช่วงที่ขนมหวาน เช่น น้ำตาล และ อังโกะ กลายมาเป็นของว่างสำหรับคนทั่วไปและได้รับความนิยมมากขึ้น
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดลำปาง พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลำปาง, อำเภอห้างฉัตร, อำเภอแจ้ห่ม, อำเภอวังเหนือ, อำเภองาว และกิ่งอำเภอเมืองปาน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอแม่ทะ, อำเภอเกาะคา, อำเภอสบปราบ, อำเภอเถิน, อำเภอแม่พริก, อำเภอเสริมงาม และอำเภอแม่เมาะ
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดลำปาง พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลำปาง, อำเภอแจ้ห่ม, อำเภอวังเหนือ, อำเภองาว และกิ่งอำเภอเมืองปาน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอแม่ทะ, อำเภอห้างฉัตร, อำเภอเกาะคา, อำเภอสบปราบ, อำเภอเถิน, อำเภอแม่พริก, อำเภอเสริมงาม และกิ่งอำเภอแม่เมาะ
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดลำปาง พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลำปาง, อำเภอแจ้ห่ม, อำเภอวังเหนือ และอำเภองาว
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอแม่ทะ, อำเภอห้างฉัตร, อำเภอเกาะคา, อำเภอสบปราบ, อำเภอเถิน, อำเภอแม่พริก, อำเภอเสริมงาม และกิ่งอำเภอแม่เมาะ
วัดมหาโลก

วัดมหาโลก เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหัวรอ อำเภอพระนครศรีอยุธยา จังหวัดพระนครศรีอยุธยา มีที่ดินตั้งวัดเนื้อที่ 12 ไร่ 3 งาน 4 ตารางวาโฉนดเลขที่ 10315
วัดมหาโลกเป็นวัดโบราณสร้างขึ้นเป็นวัดนับตั้งแต่ พ.ศ. 2015 เดิมมีนามว่า วัดม้าโรจน์ ได้รับพระราชทานวิสุงคามสีมาประมาณ พ.ศ. 2036 เขตวิสุงคามสีมากว้าง 10 เมตร ยาว 20 เมตร
อาคารเสนาสนะต่าง ๆ ได้แก่ อุโบสถกว้าง 8 เมตร ยาว 18 เมตร สร้างเมื่อ พ.ศ. 2484 ศาลาการเปรียญสร้างเมื่อ พ.ศ. 2513 หอสวดมนต์กว้าง 4 เมตร ยาว 15 เมตรสร้างพ.ศ. 2505 กุฏิสงฆ์ จำนวน 6 หลัง สำหรับปูชนียวัตถุมีพระประธานในอุโบสถ และพระพุทธรูปปางต่าง ๆ และมีเจดีย์
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดลำปาง พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลำปาง, อำเภอแจ้ห่ม, อำเภอวังเหนือ และอำเภองาว
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอแม่ทะ, อำเภอห้างฉัตร, อำเภอเกาะคา, อำเภอสบปราบ, อำเภอเถิน, อำเภอแม่พริก และอำเภอเสริมงาม
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดลำปาง พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลำปาง, อำเภอแจ้ห่ม, อำเภอวังเหนือ และอำเภองาว
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอแม่ทะ, อำเภอห้างฉัตร, อำเภอเกาะคา, อำเภอสบปราบ, อำเภอเถิน, อำเภอแม่พริก และกิ่งอำเภอเสริมงาม
ปฏิบัตินิยม

ปฏิบัตินิยม  เป็นธรรมเนียมทางปรัชญาที่มองภาษาและความคิดว่าเป็นเครื่องมือในการทำนาย การแก้ปัญหา และการกระทำ มากกว่าการบรรยาย การแสดง หรือสะท้อนความเป็นจริง ผู้ยึดหลักปฏิบัตินิยมได้แย้งว่าประเด็นทางปรัชญาส่วนใหญ่ เช่น ธรรมชาติของความรู้ ภาษา แนวคิด ความหมาย ความเชื่อ และวิทยาศาสตร์ มักพิจารณาจากการใช้งานจริงและความสำเร็จ
แนวคิดเรื่องปฏิบัตินิยมเริ่มขึ้นในสหรัฐอเมริกาเมื่อช่วงคริสต์ทศวรรษ 1870 ต้นกำเนิดของปรัชญานี้มักจะมาจากนักปรัชญา อย่าง ชาลส์ แซนเดอส์ เพิร์ซ, วิลเลียม เจมส์ และจอห์น ดูอี ใน ค.ศ. 1878 เพิร์ชได้บรรยายถึงเรื่องนี้ว่า “ลองพิจารณาผลในทางปฏิบัติของวัตถุประสงค์ของความคิดคุณ แล้วแนวคิดของคุณเกี่ยวกับผลเหล่านั้นก็คือแนวคิดทั้งหมดของวัตถุประสงค์นั้น”
วิลเลียม เจมส์

วิลเลียม เจมส์ (11 มกราคม ค.ศ. 1842 – 26 สิงหาคม ค.ศ. 1910) เป็นนักปรัชญาและนักจิตวิทยาชาวอเมริกัน และเป็นนักการศึกษาคนแรกที่เปิดสอนหลักสูตรจิตวิทยา ในสหรัฐอเมริกา เจมส์ถือเป็นนักคิดชั้นนำในช่วงปลายศตวรรษที่ 19 หนึ่งในนักปรัชญาที่มีอิทธิพลมากที่สุดของสหรัฐอเมริกาและ "บิดาแห่งจิตวิทยาอเมริกัน"
เจมส์ได้ก่อตั้งสำนักปรัชญาที่เรียกว่า ปฏิบัตินิยม ร่วมกับชาลส์ แซนเดอส์ เพิร์ซ และยังได้รับการยกย่องว่าเป็นหนึ่งในผู้ก่อตั้งจิตวิทยาการหน้าที่ จากข้อมูลใน "Review of General Psychology" ที่ตีพิมพ์ในปี ค.ศ. 2002 จัดอันดับเจมส์ให้เป็นนักจิตวิทยาที่มีชื่อเสียงมากที่สุดเป็นอันดับ 14 ของศตวรรษที่ 20 การสำรวจที่ตีพิมพ์ใน "American Psychologist" ในปี 1991 จัดอันดับชื่อเสียงของเจมส์ไว้ในอันดับที่สอง รองจากวิลเฮ็ล์ม วุนต์ ซึ่งได้รับการยกย่องอย่างกว้างขวางว่าเป็นผู้ก่อตั้งจิตวิทยาเชิงทดลอง เจมส์ยังพัฒนาแนวคิดทางปรัชญาที่เรียกว่า ประสบการณ์นิยมสุดโต่ง
ปรัชญาศาสนา

ปรัชญาศาสนา  คือ "การตั้งคำถามเชิงปรัชญาของแก่นหลักและแนวคิดที่เกี่ยวข้องกับประเพณีทางศาสนา" การอภิปรายทางปรัชญาเกี่ยวกับหัวข้อดังกล่าวมีมาตั้งแต่สมัยโบราณและปรากฏในตำราเกี่ยวกับปรัชญายุกแรกเริ่ม สาขานี้เกี่ยวข้องกับสาขาปรัชญาอื่น ๆ มากมาย เช่น อภิปรัชญา ญาณวิทยา ตรรกศาสตร์ จริยธรรม สุนทรียศาสตร์ ปรัชญาภาษา และปรัชญาวิทยาศาสตร์ 
ปรัชญาศาสนามีความแตกต่างจากศาสนปรัชญา (religious philosophy) ตรงที่ปรัชญานี้มุ่งเน้นการอภิปรายคำถามเกี่ยวกับธรรมชาติของศาสนาโดยรวม มากกว่าการตรวจสอบปัญหาที่เกิดจากระบบความเชื่อใดความเชื่อหนึ่งโดยเฉพาะ ปรัชญาศาสนามีความแตกต่างจากเทววิทยาตรงที่ปรัชญาศาสนามุ่งเน้นการตรวจสอบแนวคิดทางศาสนาจากมุมมองวัตถุประสงค์ทางปรัชญา มากกว่าจะพิจารณาจากมุมมองของประเพณีทางศาสนาเฉพาะเจาะจง ปรัชญาศาสนาแตกต่างจากศาสนศึกษาตรงที่ปรัชญาศาสนามุ่งเน้นที่จะประเมินความจริงของโลกทัศน์ทางศาสนา
ปรัชญาประวัติศาสตร์

ปรัชญาประวัติศาสตร์  คือการศึกษาเชิงปรัชญาเกี่ยวกับประวัติศาสตร์และสาขาวิชาต่าง ๆ คำนี้คิดขึ้นโดยนักปรัชญาชาวฝรั่งเศส วอลแตร์
ในปรัชญาร่วมสมัย มีความแตกต่างเกิดขึ้นระหว่างปรัชญาประวัติศาสตร์ "เชิงทฤษฎี" และปรัชญาประวัติศาสตร์ "เชิงวิจารณ์" ซึ่งปัจจุบันเรียกว่า "ปรัชญาเชิงวิเคราะห์"
เทคโนโลยีขั้นสูง

เทคโนโลยีชั้นสูง (high tech หรือ high-tech, advanced tech,exotechnology) คือ เทคโนโลยีที่ล้ำหน้าที่สุด เป็นเทคโนโลยีขั้นสูงสุดที่มีอยู่ สามารถระบุได้ว่าเป็นเทคโนโลยีที่ซับซ้อนที่สุดหรือใหม่ล่าสุดในตลาด ตรงข้ามของเทคโนโลยีชั้นสูงคือ "เทคโนโลยีระดับต่ำ" ซึ่งหมายถึงเทคโนโลยีแบบเรียบง่าย มักจะเป็นแบบดั้งเดิมหรือเป็นเชิงกล ตัวอย่างเช่น สไลด์รูล เป็นอุปกรณ์คำนวณที่ใช้เทคโนโลยีระดับต่ำ เมื่อเทคโนโลยีขั้นสูงไม่ใช่เทคโนโลยีชั้นสูงอีกต่อไป ก็จะกลายเป็นเทคโนโลยีระดับต่ำ เช่น อิเล็กทรอนิกส์แบบหลอดสุญญากาศ นอกจากนี้เทคโนโลยีชั้นสูงยังมีความเกี่ยวข้องกับแนวคิดของเทคโนโลยีระดับกลาง ซึ่งคือความสมดุลระหว่างเทคโนโลยีระดับต่ำและเทคโนโลยีชั้นสูง เทคโนโลยีระดับกลางอาจเป็นสิ่งที่ผสมผสานประสิทธิภาพและความคล่องตัวของเทคโนโลยีดิจิทัล/อัตโนมัติเข้ากับศักยภาพของเทคโนโลยีระดับต่ำในด้านความเป็นอิสระและความยืดหยุ่น
เกาะรามรี

เกาะรามรี  หรือ เกาะย่าน-บแย  เป็นเกาะนอกชายฝั่งรัฐยะไข่ ประเทศพม่า เกาะรามรีเป็นเกาะที่ใหญ่ที่สุดบนชายฝั่งยะไข่และใหญ่สุดในประเทศพม่า พื้นที่ของเกาะมีประมาณ ศูนย์กลางประชากรหลักคือรามรี ในภาษาพม่าเกาะนี้เรียกว่าเกาะย่าน-บแย จังหวัดบนเกาะรามรีคือจังหวัดเจาะพยู และเจาะพยู เป็นเมืองใหญ่และเมืองหลักแห่งที่สองของรัฐยะไข่
ภูมิศาสตร์.
เกาะนี้แยกจากแผ่นดินใหญ่ด้วยช่องแคบคล้ายคลองแคบ ๆ ซึ่งกว้างเฉลี่ย มีสะพานข้ามช่องแคบเชื่อมเกาะกับชายฝั่งทวีป จุดสูงที่สุดคือ ซิคาตอง ซึ่งเป็นภูเขาสูง ตั้งอยู่ใกล้ชายฝั่งตะวันตกด้านใต้ของเกาะ บนเกาะมีเนินพุโคลน
ประวัติศาสตร์.
เดิมทีเกาะแห่งนี้เป็นสถานีการค้าของอาณาจักรมเยาะอู้ โดยมีหมู่บ้านชาวประมงกระจายอยู่ทั่วเกาะ ในช่วงสงครามโลกครั้งที่สอง ยุทธการที่เกาะรามรีเกิดขึ้นในเดือนมกราคมและกุมภาพันธ์ พ.ศ. 2488 ซึ่งเป็นส่วนหนึ่งของการรุกคืบกองทัพภาคที่ 14 ของอังกฤษในแนวรบด้านใต้ของพม่าช่วงปี พ.ศ. 2487–88 เมื่อการสู้รบสิ้นสุดลง ทหารญี่ปุ่นถูกบังคับให้เข้าไปในหนองบึงที่อยู่รอบเกาะ และมีการกล่าวอ้างว่าจระเข้น้ำเค็มได้คร่าชีวิตทหารไปราว 400 ราย (หรือ 980 รายจากทั้งหมด มีเพียง 20 รายเท่านั้นที่รอดชีวิตตามรายงานฉบับหนึ่ง) ซึ่งบันทึกสถิติโลกกินเนสส์ระบุว่าเป็น "ภัยพิบัติใหญ่สุดของมนุษย์ที่ประสบเหตุจากสัตว์" อย่างไรก็ตาม ความจริงของเรื่องนี้ยังคงเป็นที่ถกเถียง และข้อเท็จจริงชี้ให้เห็นว่ามีทหารญี่ปุ่นจำนวนน้อยที่เสียชีวิตเพราะจระเข้ ที่ยืนยันได้มีเพียงทหาร 10–15 นายที่ถูกจระเข้ฆ่าตายขณะข้ามแม่น้ำมูใกล้เมืองรามรี ทหารญี่ปุ่นส่วนใหญ่เสียชีวิตด้วยสาเหตุอื่น ๆ อีกมากมาย รวมถึงการขาดน้ำ การจมน้ำ การยิงปืนของอังกฤษ โรคบิด และอาจเสียชีวิตจากฉลามด้วย 
เมืองรามรีเป็นที่พระราชสมภพของ พระเจ้ามหาธัมมตะ กษัตริย์องค์สุดท้ายแห่งอาณาจักรมเยาะอู้
สัตว์ป่า.
จระเข้น้ำเค็มยังคงเป็นสัตว์ที่พบเห็นได้ทั่วไปแถบเกาะรามรีจนถึงช่วงปี พ.ศ. 2503 นับจากนั้นแถบนี้ก็ไม่เป็นแหล่งอาศัยของจระเข้อีกต่อไป ซึ่งอาจเกิดจากการลักลอบล่า และในช่วงต้นทศวรรษ พ.ศ. 2523 ก็มีหลักฐานที่ชี้ให้เห็นว่ามีเพียงจระเข้ที่ยังคงอยู่อย่างกระจัดกระจายเท่านั้น
ท่อส่งน้ำมัน.
เกาะรามรียังเป็นที่ตั้งของระบบท่อส่งก๊าซ ซึ่งส่งน้ำมันและก๊าซจากชายฝั่งมหาสมุทรอินเดียไปยังมณฑลยูนนาน ประเทศจีน จากท่าเรือน้ำลึกเมืองเจาะพยู บนเกาะรามรี รัฐยะไข่ น้ำมันจากตะวันออกกลางและก๊าซจากชายฝั่งมหาสมุทรของพม่าจะถูกขนส่งผ่านท่อส่งไปยังจีน ท่อส่งดังกล่าวทำให้จีนพึ่งพาการขนส่งน้ำมันและก๊าซทางทะเลผ่านช่องแคบมะละกา ที่อันตรายน้อยลง และยังช่วยลดระยะเวลาการขนส่งได้ถึงสองสัปดาห์ ค่าธรรมเนียมการขนส่งทางท่อเป็นแหล่งรายได้ของรัฐบาลพม่านอกเหนือจากการขายก๊าซ โดยเริ่มก่อสร้างใน พ.ศ. 2554 ท่อส่งก๊าซส่วนพม่าสร้างเสร็จเมื่อวันที่ 12 มิถุนายน พ.ศ. 2556 และก๊าซเริ่มไหลไปยังจีนเมื่อวันที่ 21 ตุลาคม พ.ศ. 2556 ส่วนท่อส่งน้ำมันสร้างเสร็จในเดือนสิงหาคม พ.ศ. 2557
วันเดอร์แมน

วันเดอร์แมน (ไซมอน วิลเลียมส์)  เป็นตัวละครที่ปรากฏในหนังสือการ์ตูนอเมริกันที่ตีพิมพ์โดย มาร์เวลคอมิกส์ สร้างโดยนักเขียน สแตน ลี และศิลปิน แจ็ก เคอร์บีและดอน เฮ็ก ปรากฏตัวครั้งแรกใน "ดิอเวนเจอร์ส" #9 (ตุลาคม 1964) ตัวละครเปิดตัวในตอนแรกว่าเป็น ตัวร้ายที่มีพลังพิเศษที่เต็มไปด้วยพลังงาน "ไอออน" ได้ต่อสู้กับอเวนเจอร์ส และหลังจากเหตุการณ์ต่าง ๆ มากมาย ก็ได้กลับมาเกิดใหม่อีกครั้งเป็น ซูเปอร์ฮีโร และเข้าร่วมทีมที่เขาต่อสู้ด้วยในตอนแรก
วิลเลียมส์จะเปิดตัวในรูปแบบคนแสดงครั้งแรกในละครชุด "วันเดอร์แมน" บนดิสนีย์+ แสดงโดย ยาห์ยา อับดุล-มาทีน ที่ 2 และดำเนินเรื่องอยู่ในจักรวาลภาพยนตร์มาร์เวล
บรรพบุรุษร่วมกันสุดท้ายของกอริลลา–มนุษย์

บรรพบุรุษร่วมกันสุดท้ายของกอริลลา–มนุษย์ (ย่อเป็น GHLCA, GLCA หรือ G/H LCA) เป็นสัตว์ชนิดสุดท้ายระหว่างเผ่า Hominini กับ Gorillini (เช่นบรรพบุรุษร่วมกันสุดท้ายของชิมแปนซี–มนุษย์ในด้านหนึ่งกับกอริลลาในอีกด้าน) ที่มีบรรพบุรุษร่วมกัน โดยประมาณการว่ามีชีวิตอยู่เมื่อ 8 – 10 ล้านปีก่อน (TGHLCA) ในสมัยไมโอซีนตอนปลาย
การค้นพบฟอสซิลของ "Nakalipithecus nakayamai" มีอายุใกล้เคียงกับ GHLCA มากที่สุด
เจดีย์สันติภาพโลก

เจดีย์สันติภาพโลก (; โรมาจิ: "sekai heiwa pagoda") หรือ เจดีย์กาบาเอ ([ɡəbàʔézèdìtɔ̀]) ตั้งอยู่บนเขาข้างสวนสาธารณะเมการิในอุทยานแห่งชาติเซโตะไนไก ในเขตโมจิ เมืองคิตะคิวชู จังหวัดฟุกุโอกะ เป็นวัดที่สร้างขึ้นเพื่อรำลึกถึงผู้เสียชีวิตในสงครามโลกครั้งที่สองที่ออกเดินทางจากท่าเรือโมจิไปเพื่อทำสงคราม ถือเป็นเจดีย์แบบพม่าเพียงแห่งเดียวในประเทศญี่ปุ่นที่ได้รับการยอมรับอย่างเป็นทางการจากชุมชนชาวพุทธและรัฐบาลพม่า
ภาพรวม.
ท่าเรือโมจิในเขตโมจิของเมืองคิตะคิวชู จังหวัดฟุกุโอกะ เป็นท่าเรือที่ได้ทำการส่งทหารกว่า 2 ล้านคนไปยังแนวรบด้านใต้ ซึ่งรวมถึงในประเทศพม่าด้วย ในระหว่างสงครามโลกครั้งที่สอง
ในปี 1958 เจดีย์นี้ได้ถูกสร้างขึ้นด้วยเงินทุนจากสมาคมพุทธศาสนาพม่า เพื่อเป็นที่รำลึกถึงดวงวิญญาณของผู้เสียชีวิตในช่วงสงครามโลกครั้งที่สอง มีพระสงฆ์ที่ส่งมาจากสมาคมพุทธพม่าประทับอยู่ในเจดีย์ และนอกเหนือจากการสวดภาวนาเพื่อผู้เสียชีวิตจากสงครามแล้ว ยังภาวนาถึงสัมพันธ์อันดีระหว่างญี่ปุ่นกับพม่า การแลกเปลี่ยนทางพุทธศาสนา และสันติภาพของโลกใบนี้
เจดีย์แห่งนี้ได้รับการสร้างให้มีลักษณะคล้ายคลึงกับเจดีย์ที่มีชื่อเดียวกัน คือ เจดีย์กาบาเอ ในเมืองย่างกุ้ง เมืองหลวงของประเทศพม่าในขณะนั้น
อิสเซย์ สึซึกิ ประธานคนแรกของสมาคมพุทธศาสนานิกายเถรวาทแห่งญี่ปุ่น และ วิมาลา อิโนอุเอะ ศาสตราจารย์ด้านวรรณคดีที่มหาวิทยาลัยโคยาซัง ได้เคยมาปฏิบัติธรรมที่เจดีย์สันติภาพโลกแห่งนี้
เจดีย์นี้ได้รับได้รับการยอมรับจากสำนักงานกิจการวัฒนธรรมให้เป็นทรัพย์สินทางวัฒนธรรม
ในเดือนกรกฎาคม 2020 สภากิจการวัฒนธรรมแห่งชาติได้ยื่นรายงานต่อรัฐมนตรีว่าการกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี เพื่อให้เจดีย์สันติภาพโลกได้รับการจดทะเบียนเป็นทรัพย์สินทางวัฒนธรรมที่จับต้องได้ของประเทศญี่ปุ่น
พระราชพิธีรัชดาภิเษกในสมเด็จพระราชินีนาถเอลิซาเบธที่ 2

พระราชพิธีรัชดาภิเษกในสมเด็จพระราชินีนาถเอลิซาเบธที่ 2  เป็นงานฉลองสิริราชสมบัติครบ 25 ปีของสมเด็จพระราชินีนาถเอลิซาเบธที่ 2 ตรงกับวันที่ 6 กุมภาพันธ์ พ.ศ. 2520 มีการจัดงานเฉลิมฉลองอย่างยิ่งใหญ่ด้วยการจัดงานเลี้ยงและขบวนพาเหรดทั่วทั้งสหราชอาณาจักรและเครือจักรภพตลอดปี พ.ศ. 2520 โดยมีการเฉลิมฉลองปิดท้ายในเดือนมิถุนายนด้วย “วันฉลองสิริราชสมบัติ” ซึ่งจัดขึ้นให้ตรงกับวันคล้ายวันเสด็จพระราชสมภพอย่างเป็นทางการของพระองค์ งานฉลองสิริราชสมบัติดังกล่าวยังได้รับการเฉลิมฉลองด้วยการจัดพิธีทางศาสนาในโบสถ์ทั่วประเทศในวันที่ 6 กุมภาพันธ์ พ.ศ. 2520 และต่อเนื่องไปตลอดเดือนนั้น ในเดือนมีนาคม เริ่มมีการเตรียมจัดงานเลี้ยงฉลองขนาดใหญ่ในทุกเมืองสำคัญของสหราชอาณาจักร รวมถึงงานเลี้ยงขนาดเล็กในแต่ละชุมชนทั่วประเทศ
มิตสึโฮะ คัมเบะ

มิตสึโฮะ คัมเบะ (; โรมาจิ: "Kanbe Mitsuho", เกิด 13 กันยายน 1996) เป็นนักพากย์ชาวญี่ปุ่น เกิดที่จังหวัดเฮียวโงะ สังกัดสำนักงานโอซาวะ เป็นสมาชิกคนหนึ่งของวงนักพากย์ NOW ON AIR
รูอินอาร์ม

รูอินอาร์ม (คาตากานะ: ルインアーム) เป็นวิดีโอเกมแอ็กชันเล่นตามบทบาทที่วางจำหน่ายเฉพาะในประเทศญี่ปุ่นเมื่อ ค.ศ. 1995 สำหรับเครื่องซูเปอร์แฟมิคอม
การตอบรับ.
เมื่อวางจำหน่าย นิตยสาร"แฟมิซือ"ให้คะแนนเกมนี้ 22 คะแนน จากคะแนนเต็ม 40 คะแนน